procesaur/Wiki.mk huggingface dataset:
Орлов мост (Софија)

Орлов мост — мост кој се наоѓа во Софија, Бугарија.
Мостот бил изграден во 1891 година, по две години од изградбата на Лавовиот мост. Главен архитект за неговата изградба бил Арнолд Колар, заедно со Вацлав Прошек.
Мостот се наоѓа во центарот на градот, а под него минува Перловска река. Името на мостот доаѓа од бронзените статуи на орели кои се поставени околу мостот. Во близина на мостот се наоѓа стадионот Васил Левски, споменикот на советската армија и Борисовата градина.
Цар Ослободител (споменик)

Споменикот Цар Ослободител — споменик што се наоѓа во градот Софија, Бугарија.
Споменикот бил изграден во чест на ослободувањето на Бугарија од Отомаската Империја во 1878 година. Овој споменик е посветен на рускиот цар Александар II. Споменикот во вид на скулптура го претставува рускиот цар седнат на коњ. Автор на споменикот е италијанскиот уметник Арналдо Ѕоки (1862-1940).
Камен-темелникот бил ставен на 23 април 1901, а работата е завршена на 15 септември 1903 година. На спротивната страна од споменикот се наоѓа парламентот на Бугарија, а во негова близина се наоѓа храмот Александар Невски, Софискиот универзитет и други позначајни градби.
Бродхит

Бродхит (англ. ''Broadheath'') е село и општина (под името „Долен Бродхит“), во округот Малверн Хилс во Вустершир, Англија. Според пописот од 2001 г, местото брои 1.713 жители. Во општината спаѓа и Горен Бродхит, кој се наоѓа околу 5 км северозападно од градот Вустер.
Ова е родно место на Едвард Елгар, еден од најголемите англиски композитори.
Во селото има многу станбени комплекси, од кои најзначајен е Џејкомб.
Местото има селска , црква, пошта, продавници, рекреативно зеленило (со фудбалско игралиште, патека за трчање и поголем број детски игралишта), како и големо општо земјиште. Има и основно училиште за нижи паралелки со капацитет од 150 ученици. Селото има три паба (пивници).
Централен универзален магазин (Софија)

Централен универзален магзин (бугарски: ''Централен универсален магазин''), познат по кратенката ЦУМ — трговски центар кој се наоѓа во Софија, Бугарија.
Објектот бил изграден во 1956 година, а како главен архитект бил избран Коста Николов. Објектот има површина од 19.000 м<sup>2</sup> на шест спратови, и 11.000 м<sup>2</sup> на три спрата кои се користат како канцеларии. Во времето кога бил изграден, бил еден од најголемите на Балканот.
Борисова градина

Борисова градина - најголем парк кој се наоѓа во градот Софија, Бугарија.
Во минатото, оваа градина се наоѓала во периферијата на градот, но денеска е дел од градот. Денеска овде се наоѓаат стадион Васил Левски и стадионот Бугарска армија. Во почетокот местото било познато како ''Расадник'' или ''Цариградска градина'', а во времето на комунизмот како ''Парк на слободата''. По падот на комунизмот, името на паркот повторно било преименувано според бугарскиот цар Борис III.
Мавзолеј на Александар Батенберг

Мавзолејот на Александар Батенберг е објект кој се наоѓа во Софија, Бугарија. Во неа се наоѓа гробот на првиот бугарски кнез Александар I Батенберг.
Објектот има плоштина од 80 m2 и висина од 11 метри, и истиот бил изграден во 1897 година. Главен архитект бил Херман Маер. Александар Батенберг на ова место бил погребен во 1898 година. Во текот на 1937 година, неговата сопруга дарувала лични предмети и документи од Александар, кои исто така биле изложени овде. Во текот на комунистичкото владеење на земјата, односно од 1946-1991 година, мавзолејот бил затворен за посетители. По падот на комунизмот, тој повторно бил отворен,
Главна автобуска станица (Софија)

Главната автобуска станица или централната се наоѓа во Софија, Бугарија.
Објектот бил изграден во 2004 година и зафаќа површина од 7.173 км. Автобуската станица има капацитет да во исто време тргнат 50 автобуси од 50 сектори во земјата и странство.
Автобуската станица се наоѓа во близина на Лавовиот мост, и минува низ булеварот Марија Лујза.
Централни софиски гробишта

Централните софиски гробишта се најголемите грпбишта кои се наоѓаат во Софија, Бугарија. Гробиштата се наоѓаат во населбата ''Орландовци'', во северниот дел од градот.
На овие гробишта почиваат голем број на истакнати луѓе, како:
* Андреј Љапчев
* Ѓорче Петров
* Борис Сарафов
* Димитар Талев
* Георги Димитров
Дина Станишева

Дина Станишева (1928, Херсон, СССР), родно име Дина Сергеевна Мухина, е јазичар од Бугарија со украинско потекло и редовен професор на Софискиот универзитет. Во бугарската јавност е позната по нејзините тврдења дека македонскиот јазик е посебен словенски јазик, за што била и прогонувана.
1 Животопис
Дина Мухина е родена во Херсон во Украинската ССР во украинско-еврејско семејство. Дина Станишева станала сопруга на Димитар Станишев, политичар од Бугарија со македонско егејско потекло, и е мајка на Сергеј Станишев, поранешен премиер на Бугарија. Димитар Станишев се запознал со Дина за време на неговата посета на Москва, во период кога Дина била студентка по славистика. Поради комунистичките убедувања на Димитар Станишев, тие не се зеле веднаш, се гледале тајно и првиот нивен син бил вонбрачен.
Во 1979 година Станишева започнала да работи во ''Институт за бугарски јазик''. Институтот нешто подоцна направил чистка на кадарот, односно решил да отпушти двајца професори поради т.н. ''национално предавство'' бидејќи истите тврделе дека македонскиот јазик е посебен јазик. Дина била една од двајцата професори и поради тоа таа ја изгубила работата и била назначена за професор на Софискиот универзитет на 16 март 1979.
2 Поврзано
* Македонисти
*Славистика
Хебер Кертис

Хебер Кертис ( - ) бил американски астроном.
Кертис ја измерил брзината на ѕвездите со Ликовиот телескоп рефрактор на планината Хамилтон во Калифорнија, САД, а потоа се посветил на фотографирање на галаксиите. Тој твредл дека постојат огромен број галактички „острови“ и дека галактичките дискови се составени од прав, објаснувајќи така зошто изгледа дека надворешни галаксии главно нема во рамнината на Млечниот Пат.
Сергеј Корољов

Сергеј Павлович Королјев ( – ) — советски ракетен инженер украинско потекло, и водач на првата советска вселенска програма.
Во текот на обуката за авиоинструктор и работата на проучувањето на млазниот мотор, во 1933 година ја изградил и лансира прватал советска ракета на течно гориво. По работата на руската верзија V2 во текот на Втората светска војна, Королјев бил поставен на чело на новата вселенска програма, во рамките на која го направи првиот ICBM (искористен за лансирање на „Спутник“), ракетата „Восток“ и леталата „Восток“, „Восход“ и „Сојуз“
Харлоу Шепли

Харлоу Шепли ( - ) — американски астроном
Шепли бил директор на опсерваторијата „Хејл“ на Универзитетот Харвард во САД од 1921 до 1952 година. Тој го сменил нашето сфаќање за галаксијата, покажувајќи дека Сонцето кружи околу средишното јадро оддалечено 30,000 светлосни години.
1 Поврзано
* Шеплиево Суперјато
Грчко-турска војна (1919-1922)

Грчко-турската војна, позната како „Западниот фронт“ (|Batı Cephesi) е воен конфликт, кој во Турција се смета за дел од Турската војна за независност. Овој конфликт уследил по завршувањето на Првата светска војна и се водел во периодот меѓу 1919–1922. Војната се водела меѓу Грција и Турција. И покрај успехот на грчката армија во почетокот, војната завршила со победа на Турција и со протерување на милион и половина Грци, од своите родни места во Мала Азија и Источна Тракија . Грчката кампања започнала затоа што сојузниците од Антантата, особено тогашниот британски премиер, и ветиле на Грција за сојузништво во војната, територијално проширување на сметка на Отоманското Царство. Конфликтот завршил со тоа што Грција морала да се повлече на границата од пред почетокот на војната и со големо разменување на население.
Џим Ловел

Џим Ловел Помладиот (|James Arthur Lovell Jr.; – ) — американски космонаут, првиот кој летал четири пати во вселената.
По работата како пробен пилот на американската морнарица во педесеттите години од 20 век, Џим Ловел (роден на 25 март 1928 година) се придружи на астронимската програма на НАСА и леташе како заповедник во мисиите „Гемини“ 7 и 12, како и „Аполо 8“. Резервниот заповедник на „Аполо 11“ се прослави како заповедник на мисијата „Аполо 13“, што доживеа несреќа во текот на летото и се врати на Земјата неоштетена.
Карли Смитсон

Карли Смитсон (|Carly Sarah Hennessy родена на како Карли Сара Хенеси) е ирска соул/поп рок пејачка-текстописец која беше финалсистката на шесто место на седмата сезона на American Idol. Во 2001 година Смитсон го издала својот прв студиски албум за MCA Records наречен Ultimate High. Смитсон била изфрлена од издавачката куќа во 2002 година. Плановите за нејзиниот Idol-соло албум пропаднале и сега таа е глвен вокал во американската рок група We Are the Fallen.
1 Животопис
1.1 Ран живот и школување
Смитсон е родена во Даблин, Ирска како дете на родителите Мари Мурај и Лук Хенеси.После шест месеци живеење во Даблин, Смитсон и нејзините родители заминале во Јоханесбург, Јужноафриканската Република. Таа живеела таму сè додека таа и родителите не се преселиле повторно во Даблин кога имала 4 години. Смитсон почнала да пее наоколу кога имала 4 години, а имала и мало искуство со глумењето. Таа била вклучена во реклама за Denny's Колбасицата три години, почнувајќи од петгодишна возраст. Во 1990 година Смитсон ја играла улогата на Младата Маријан (Young Marianne) во филмот ''Fools of Fortune''. Две години подоцна, во 1992 година таа глумела во Les Misérables како Little Cosette во Ирска. Кога имала десет години таа издала независно CD наречено ''Carly's Christmas Album'' кое беше издадено во Обединетото Кралство. Кога Смитсон имала 14 години нејзините родители се развеле. Една година подоцна, таа и нејзиниот татко се преселиле во САД за Смитсон да развие музичка кариера. Смитсон била исфрлена од средното училиште каде што учела.
1.2 Личен живот
После договорот на Смитсон со MCA Records таа решила да се одмори од музиката . Таа се сретнала со нејзиниот маж Тод Смитсон, тату мајстор во Сан Диего. Тие живееле во Мариета, Џорџија, неколку години каде што Смитсон работела во ирски бар наречен Fado.
2 Кариера
2.1 Ultimate High (1999–2001)
Пред бракот со нејзиниот маж Тод Смитсон, Карли Смитсон (тогаш Карли Хенеси) издала албум за MCA Records наречен Ultimate High во 2001 година. MCA Records потрошиле 2 милиони долари на продукцијата и на промоцијата на првиот албум на Смитсон, а од него се продадени само 300 копии.
3 American Idol
3.1 5 Сезона
Смитсон учествувала на аудициите на петтата сезона на American Idol во Лас Вегас, Невада и анонимно била прифатена од судиите.
3.2 7 Сезона
Во 2007 година, Смитсон повторно се пријавила на седмата сезона на American Idol.
Универзитетска болница „Александровска“

Александровската болница се наоѓа во Софија, Бугарија. Таа е државна болница, и една од најголемите во земјата. Името на универзитетската болница доажа од бугарскиот кнез Александар I Батенберг.
Болницата била основана во 1879 година, како најстара во земјата. Како универзитетска, таа има значајна улога во дополнителната обука на студентите од Медицинскиот универзитет.
Денеска, болницата се наоѓа на плоштина од 258,000 m2, и располага со 1,100 кревети.
Роберт Годард

Роберт Годард (англиски: ''Robert Hutchings Goddard''; - ) — американски професор по физика.
Годард храбро ги поднесувал исмејувањата за да ги докаже можностите на ракетите за патувања во вселената. Почнал со развој на сигналните ракети за потребите на американската морнарица пред Првата светска војна, но својата најважна работа ја направил во дваесеттите и триесеттите години на 20 век, развивајќи ги првите ракети на течно гориво, заедно со системите за стабилизација и навигација и дури фотоапарати носени во ракетите.
Денис Тито

Денис Тито — американски инженер и мултимилионер, најпознат по тоа што бил првиот турист во вселената.
Четириесет години откако Јуриј Гагарин станал првиот човек што престојувал во вселената, Тито во 2001 г. направил нова пресвртица во проучувањето на вселената, станувајќи прв вселенски турист во светот. Тој платил 20 милиони долари за да може како дел од програмата на руската вселенска станица да помине шест дена во Меѓународната вселенска станица.
Шангај Бејби

Шангај Бејби е книга од познатата кинеска писателка Веј Хуј.
Тоа е една вистинска приказна за љубовта и страста. Книга која никого нема да остави рамнодушен. Книга која ги руши сите предрасуди и јавно говори за животот во кинеското општество на крајот на 20 век.
Шангај Бејби е прво и воедно најпровокативно и најконтроверзно дело на авторката Веј Хуј, светски хит преведен на осумнаесет јазици ширум светот.
Изразито експлицитно еротски полуавтобиографски роман кој по објавувањето во 1999 година беше забранет во Кина заради провокативните еротски содржини и копии од книгата биле јавно спалени, но сето тоа уште повеќе ја зголемило популарноста на авторката и секако популарноста на нејзината книга. Во 2007 година, по позитивните критики и бараноста на романот од страна на читателите, за романот е направен филм, во режија на Беренгал Пфал и глуми кинеската глумица Bai Линг во главната улога на Коко, растргнатa помеѓу нејзините двајца љубовници, и маченa од страна на нејзиниот измама, нејзиниот недовршен роман и конфликтните чувства кои се вклучени во љубовта, страста и неверството, Коко се обидува да сфати која е таа и што сака од животот.
Јозеф фон Фраунхофер

Јозеф фон Фраунхофнер (1787-1826) — германски физичар и пронаоѓач на оптички иструменти.
Тој е најпознат по проучувањето на темните линии во спектарот на Сонцето. Овие линии денес се познати како Фраунхоферови линии. Тие соодветствуваат на брановите должини на светлината, што ја апсорбираат хемиските елементи во надворешните делови на Сончевата атмосфера. Набљудувањата на Фраунхофнер подоцна биле исползувани за да се одреди составот на Сонцето и другите ѕвезди.
Партиски дом (Софија)

Партиски дом (|Партиен дом) — главната зграда на ЦК на Бугарската комунистичка партија во времето на Народна Република Бугарија. Зградата се наоѓа во центарот на Софија, Бугарија, на плоштадот „Александар I“. Денеска, оваа е втора зграда на Народното собрание на Бугарија.
Објектот бил изграден по проект на Пецо Златев во 1954 година. Има површина од 40.000 м<sup>2</sup>. Во времето кога била градена оваа зграда, биле срушени неколку други објекти. На врвот од објектот се наоѓала комунистичката црвена петокрака, која по падот на комунизмот, на 4 октомври 1990 година била симната, а денеска овде се наоѓа државното знаме. Претходно, на 26 август 1990 година, објектот бил опожарен.
За последен пат објектот бил реновиран во 1999 година.
Just Tonight (песна)

„Just Tonight“ e третиот сингл од првиот студиски албум, ''Light Me Up'' на американската алтернативна рок група The Pretty Reckless. Песната е напишана од Тејлор Момсен, Като Кандавала и Бен Филипс. Спотот за песната е режиран од Меиерт Авис.
1 Издавање
Датумот на издавањето на синглот бил оригинално изјавен на 9 ноември 2010, но потоа издавањето било на 13 декември. Датумот на издавање потоа повторно бил одложен за на 27 декември да биде издаден како сингл за дигитално спуштање.
„Just Tonight“ подоцна станал првиот сингл од албумот кој бил издаден во САД откако издавањето на албумот било одложено до февруари 2011.
2 Музичко видео
Видеото за песната е режирано од Меиерт Авис, продуцирано од Џереми Алтер, а снимено од Чарлс Паперт.. Авис, Алтер и Паперт работеле и за претходните музички видеа на бендот, , „Make Me Wanna Die“ и „Miss Nothing“. Видеото е синимано ви локација на Киндсбриџ Армори во Бронкс, Њујорк Сити. Видеото е издадено на VEVO на 2 ноември 2010. Музичкото видео било овозможено на Слободно Музичко Видео на Неделата во февруари на iTunes.
3 Оценки на критичарите
Роберт Копси на Digital Spy ја оценил песната со четири од пет ѕвезички, велејќи "Песната за заглавување во заморна врска можеби не е ништо ново, но кога е придружена со поп/рок мелодија, гитари и глас како на пушач, резултатот е многу подобар.". Фрезер МекАлпин на блокот на ''BBC Radio 1'' и дал четири ѕвездички како „тешка и тажна песна“ што „се свири од срце на срце - и е дури подобра од тоа“ Ребека Николсон од весникот ''The Guardian'' била критична, опишувајќи ја песната „Just Tonight“ дека звучи „како бендот Evanescence да прави емоционална песна за филмот Вовед во анатомија“.
4 Настапи во живо
Во Обединетото Кралство, бендот ја изведувал песната на емисијата ''Live from Studio Five''. и во BBC Radio 1, на ''Live Lounge''. Во Америка, тие ја изведувале песната на емисијата ''Lopez Tonight''.
5 Список на песни
ОК дигитален EP# „Just Tonight“ - 2:47
# „Just Tonight“ (Акустична верзија) - 3:04
# „Just Tonight“ (Музичко видео) - 3:03
6 Charts
Табела (2010), Највисокапозиција
ОК Рок (Официјална Компанија на Табелите), 9
ОК Синглови (Официјална Компанија на Табелите), 163
Валериј Пољаков

Валериј Владимирович Пољаков (|Валерий Владимирович Поляков, родено име: Валериј Иванович Коршунов (''ru''; - ) — руски космонаут, кој се специјализирал за долги вселенски патувања.
Во текот на 1970-тите, станувајќи лекар, вршел проучувања на и специјализирал од областа на вселенската медицина напоредно со обуката за космонаути. Неговиот прв лет до вселенската сстаница „Мир“ бил во 1988 година, трел 240 дена, а во 1994 година траел рекордни 437 дена.
Национална библиотека „Свети Кирил и Методиј“ - Софија

Национална библиотека Свети Кирил и Методиј или НБКМ (|Национална библиотека „Св. св. Кирил и Методий“) — национална библиотека на Бугарија, сместена во градот Софија, Бугарија. Оваа библиотека е национална на целата земја, најстар културен институт кој бил создаден по ослободувањето на Бугарија во 1878 година, како и најголема во земјата.
Библиотеката се наоѓа веднаш до Софискиот универзитет.
1 Историја
Историјата околу создавањето на библиотеката започнува на 10 декември 1878 година, кога по идејата софискиот учител Михаил Буботинов била создадена комисија чиј претседател станал Марин Дринов. Така, на 17 јуни 1879 година библиотеката била основана како ''Бугарска народна библиотека''. Во текот на нејзината историја, таа на неколкупати била проширувана, но и рушена, посебно по бомбардирањето на Софија во 1944 година. Новата зграда била направена по крајот на Втората светска војна, односно на 16 декември 1953 година.
Денес, библиотеката дава повеќе услуги на своите клиенти, како користење на нејзините матреијали, интернет и копирање. Таа своите материјали не ги дава на своите клиенти, доколку не е договорено поинаку.
Џејмс ван Ален

Џејмс ван Ален ( - ) бил американски физичар.
Ван Ален во педесеттите години на 20 век пронаоѓал и конструирал инструменти за американските сателити. Во 1958 г. инструментот на Ван Ален, што се наоѓал на првиот американски сателит „Експлорер 1“, околу Земјата открил два големи појаси на зрачење во облик на тркало, во кои остануваат наелектризираните честички. Појасите го добиле името според Ван Ален.
Попово Маало (Боговиње)

Попово Маало — археолошко наоѓалиште во тетовското село Боговиње. Претставува црква и некропола од доцниот среден век. Наоѓалиштето лежи на западниот раб на селото, каде при изградбата на станбени објекти мештаните откриле повеќе гробови градени со камени плочи. Во историските извори се споменува постоење на стара црква.
1 Поврзано
*Топлица — некропола од железно време;
*Црквиште — средновековна црква.
Јуџин Шумејкер

Јуџин Шумејкер (1928-1997) — американски астрогеолог .
Шумејкер ги проучувал кратерите на Земјата и Месечината и мечтаел да отпатува на Месечината. Меѓутоа, Адисоновата болест го спречи во тоа. Тој ги поучуваше геологија астронаутите од мисијата „Аполо“. Во 1969 г. со екипа во Паломарската опсерваторија ги набљудувал астероидите што минуваат близу Земјата. По смртта на Шумејкер, неговата пепел беше однесена на Месечината на месечев проспектор од вселенскиот лет во 1999 година.
Црквиште (Боговиње)

Црквиште — археолошко наоѓалиште во тетовското село Боговиње. Претставува средновековна црква. Се наоѓа на западната страна од селото се гледаат урнатини од стара напуштена црква околу која се среќаваат делови од мермерна архитектонска пластика.
1 Поврзано
*Попово Маало — црква и некропола од доцниот среден век;
*Топлица — некропола од железно време.
Топлица (Боговиње)

Топлица — археолошко наоѓалиште во тетовското село Боговиње. Претставува некропола од железното време. Се наоѓа јужно од селото, под патот и железничката пруга, каде со орањето на нивите биле откриени повеќе гробови градени од камени плочи, во кои имало предмети од бронза и железо.
1 Поврзано
*Попово Маало — црква и некропола од доцниот среден век;
*Црквиште — средновековна црква.
Народен театар „Иван Вазов“

Народниот театар Иван Вазов е театар кој се наоѓа во Софија, Бугарија. Овој театар е најстариот во земјата, кој бил изграден по ослободувањето на земјата во 1878 година, и наследник на софиската драмска група ''Солза и смех''.
Во текот на својата историја, во периодот од 1952-1962 година, театарот се викал ''Крсто Сарафов'', а од 1962-1977 и по 1982, Иван Вазов.
Објектот бил изграден до денешната Национална уметничка галерија, по проект на Херман Хелмер и Фердинанд Фелнер. Изградбата била завршена во 1906 година. Во 1923 година, објектот бил опожарен, а по ова повторно бил реновиран во 1929 година. во времето на бомбардирањето на Софија во времето на Втората светска војна, објектот бил делумно оштетен, но по крајот на војната бил и повторно реновиран. За последен пат бил реновиран во 2007 година.
Харисон Шмит

Харисон „Џек“ Шмит (роден во Ново Мексико во година) — американски космонаут.
Студирал геологија на универзитетите Калтек и Харвард. Додека работел за американското геолошко друштво за набљудување се придружил на тимот во отсекот планетарна геологија (космонаути-геолози). Во јуни 1965 г. НАСА го избрала Шмит како научник-космонаут, а подоцна бел избран како пилот на месечевиот модул „Аполо 17“. Во декември 1972 година тој бил првиот и единствен геолог којшто стапнал на Месечината. Едно од најголемите достигнувања на „Аполо 17“ било неговото откритие на портокаловото стакло во месечинските карпи.
1 Поврзано
* Планетарна геологија
Национален стадион „Васил Левски“

Стадионот „Васил Левски“ се наоѓа во Софија, Бугарија. Тој е најголемиот стадион во земјата, кој има сместивост од 43.340 седишта.
Стадионот се наоѓа во центарот на Софија, односно во склопот на Борисовата градина.
Стадионот бил изграден во 1953 година, а во текот на својата историја бил реновиран во 1966 и 2002 година. Претходно, на местото каде се наоѓа стадионот, се наоѓало игралиштето ''Левски'' и стадионот ''Јунак''. Во времето кога стадионот бил изграден, имал сместивост од 80.000 гледачи. Главната реконструкција на стадионот, според новите стандарди на УЕФА започнале во 1998 година, кога биле поставени седишта за гледачите.
Настадионот денеска своите настапи ги одржува Бугарската репрезентација по фудбал, како и финалињата од куповите на земјата. Во последните години, на овој стадион се играат и натпреварите помеѓу двата најголеми фудбалски екипи во Бугарија, ЦСКА Софија и Левски од Софија.
Освен за фудбалски цели, стадионот располага и со спортски сали по џудо, гимнастика, кошарка, бокс, аеробик итн. На стадионот често се одржуваат и музички концерти.
Труман Капоти

Труман Капоти (30 септември 1924 — 25 август 1984) — американски романописец, сценарист, драматург и глумец, многу од чии раскази, романи, драми и документаристики се признаваат како литературни класики, вклучувајќи ја новелата ''Појадок кај Тифани'' и ''Во Ладна Крв'' - пресвртница во популарната култура. Во 1970 година тој го одржувал неговиот статус на славна личност појавувајќи се на телевизиски дебатни емисии.
Национален дворец на културата (Софија)

Националниот дворец на културата или скратено НДК е повеќенаменска зграда која се наоѓа во Софија, Бугарија. Објектот главно се користи за култрни манифестации. Зградата е завршена во 1981 година како дел од честувањето на 1300 годишнината од создадувањето на бугарската држава. Во врска со изградбата на зградата бил изграден и булеварот Бугарија - еден од клучните булевари во градот, што проминав покрај Дворецот. До падот на комунизмот во Бугарија во 1990 година, објектот се викал ''Народен дворец на културата - Људмила Живкова'' по името на ќерката на тогашниот претседател на земјата Тодор Живков. Во текот на 2005 година, дворецот бил избран за најдобриот конгресен центар во светот.
Неговата најголема сала, "Сала 1" има 3.380 седишта. Објектот се наоѓа на 123.000 км2, и се состои од 8 спрата заедно со три подземни. Годишно салата е посетувана од страна на околу 1.500.000 луѓе.
Дамон Албарн

Дамон Албарн (англиски изговор: / ɔ ː deɪmən lbɑrn /, — англиски пејач, текстописец и музички продуцент кој е вклучен во многу проекти со висок профил и соработки во текот на неговата кариера. Тој е можеби најпознат по меѓународното ниво за неговата сегашна улога како фронтмен и текстописец на Горилаз, чиј прв два студиски албум беше продаден во повеќе од 20 милиони копии во комбинација до 2007 година и како текстописец фронтмен на британскиот поп бенд Блур, и има исто така тој учествуваше во помалку познатите проекти, како "Добриот, лошиот и кралицата, Мајмун: Патување на запад и Музика од Мали.
Александар Марсет

Александар Марсет (1770-1822 година) — швајцарски хемичар и доктор.
Марсет ги извршил некои од првите хемиски проучувања на морската вода. Тој е најпознат по своето откритие од 1819 година дека сите главни јони во морската вода (како натриумот, хлорот и магнезиумот) се наоѓаат во точно одредени постојани пропорции во сите океани во светот. Неменливиот соодност меѓу јоните се одразува без оглед на различната соленост и е познат е и денес како принцип на константни пропорции.
Споменик на Советската армија (Софија)

Споменик на Советската армија (|Паметник на Съветската армия в София) — споменик кој се наоѓа во Софија, Бугарија. Споменикот е посветен на Црвената армија. Споменикот се наоѓа во центарот на градот, во близина на Орловиот мост и Софискиот универзитет.
Споменикот бил изграден во 1954 година, а како главен архитект бил Иван Фунев, чија идеја била да споменикот ја симболизира благодарноста на бугарскиот народ кон руските војници, кои ја ослободиле земјата.
По падот на комунизмот во земјата, во 1993 година било решено за рушење и демонтирање на споменикот. Сепак, до ова не дошло. Во текот на 2010 година, на социјалната мрежа Facebook била покренета повторна петиција за преместување на споменикот од централното подрачје на градот и негово поставување во музеј кој би бил посветен на комунистичкиот режим во Бугарија.
Алфред Вегенер

Алфред Лотар Вегенер (|Alfred Lothar Wegener; —во ноември 1930) — германски научник.
Вегенер се занимавал со астрономија, метеорологија и геологија. Во 1915 г. ја изнесол теоријата за движењето на континентите за да го објасни постоењето на исти карпи на спротивните брегови на Атлантскиот Океан и фосилни остатоци од тропски растенија, што се најдени на Арктичкиот круг. Неговата теорија не била прифатена сè додека не било откриено дека океанското дно се шири, што е механизам на неговата постапка.
Валтер Мунк

Валтер Мунк — австриско-американски физички океанограф.
Мунк прв ги употребувал звучните бранови во океонографските проучувања. Како професор на Океонографкиот институт во Сан Диего Мунк покажал дека со проучувањето на начините и брзината на простирањето на звукот под вода може да се добијат податоци за структурата и релјефот на океанското дно.
Споменик на незнајниот војник (Софија)

Споменикот на незнајниот војник е споменик кој се наоѓа во центарот на градот Софија, Бугарија. Споменикот се наоѓа на јужната страна од црквата Света Софија.
Споменикот бил изгреден и официјално откриен на 22 септември 1981 година, а како главен архитект бил избран Никола Николов. Споменикот е посветен на сите борци кои паднале за создавањето на бугарската држава.
Пред споменикот се наоѓа т.н. вечен оган, како и статуа на лав, кој ја симболизира земјата.
1 Поврзано
* Споменик на незнајниот војник
* Црква Света Софија
* Грб на Бугарија
Едвард Саид

Едвард Уеди Саид ( - ) — палестинско-американски литературен теоретичар и активист за палестинските права. Основач е на постколонијализмот.
Роден е во Ерусалим во христијанско арапско семејство. Го минал детството во Каиро, а како тинејџер заминал на студии во САД. Долго време предавал англиски и компаративна книжевност на Универзитетот Колумбија. Најпознат во областа на културните студии е по својот концепт на „ориентализам“ (и истоимената книга од 1978) и развивањето на полето на постколонијалните студии.
Бил класично образован пијанист, голем познавач на музиката, а неговите бројни есеи на оваа тема се собрани во „Музика на граница“ од 2009. Почина од леукемија во 2003 година.
Неговото најпознато дело „Ориентализам: западни концепции за Ориентот“ е преведено на македонски јазик во 2003 година („Магор“).
1 Наводи
# Robert Young, White Mythologies: Writing History and the West, New York & London: Routledge, 1990.
Јури Долгорукиј (подморница)

K-535 Јуриј Долгорукиј е првата подморница со балистични ракети од класата „Бореи“ на Проектот 955 што е и зградена за Руската Морнарица. Именувана е по основачот на Москва шшЈуриј Долгорукијѓѓ, првпат е пуштена под вода во 1996, а стапила во служба во 2001 година.
Ракетите СС-Н28 што требало да ги има на подморниците од класата Бореи, брзо биле отфрлени поради повеќето неуспешни тестови, додека пак подморницата била редизајнирана за ракетите Булава. Ракетите Булава се помали од оригиналните СС-Н-28, а во 2007 била донесена одлука дека сите подморници од класата Бореи треба да носат 16 наместо 12 ракети како што било планирано.
Десант на Дрвар

Десантот на Дрвар или операција „Коњски скок“ (|Operation Rösselsprung) — операција кај градот Дрвар, БиХ која е изведена утрото (во 5:30 часот) на 25 мај 1944 година, чија цел била да се зароби Јосип Броз Тито. Најпрвин, Германците започнале со бомбардирање, а потоа и со падобрански десант. По спуштањето на падобранците, 20 илјади Германци започнале со напад. Секој Германец имал фотографија од Јосип Броз Тито. За време на нападот, Јосип Броз Тито се наоѓал во пештера во Дрвар, а поради тоа што станувал рано бил буден за време на бомбардирањето. Германците постојано се засилувале, оделе по куќи, прашувале каде се наоѓа Тито. Сите знаеле каде е Тито, но никој не кажувал. Бил даван и отпор од страна на НОВ и населението на Дрвар поради што Германците претрпеле пораз.
Делфин (руска подморница)

Делфин (|Дельфин) — првата руска борбена подморница.
Била дизајнирана од архитектот на морнарицата Сениор Помошник Бубунов, генерал-полковник М.Н. Беклемишев и полковник И.С. Горјунов на Комисијата за изградбата на подморници (подоцна Рубин Дизајн Биро) која се лансирала во 1902 година, а стапила на служба во 1903 година, кога служела за тренинг на офицери и морнари.
На 29 јуни 1904 година, подморницата потона во реката Нева за време на тест-нуркање. Капетанот и 24 членови на екипажот загинале, додека 12 биле спасени.
Бразилска ајкула

Бразилска ајкула (''Isistius brasiliensis'').
Многу китови и големи риби, вклучувајќи други ајкули страдаат кога се во близина на бразилските ајкули. Оваа мала ајкула во облик на цигара (често нарекувана „цигареста ајкула“) е паразит што кине парчиња од својот плен. Со помош на своите единствени, дебели, подвижни усти таа се прилепува за пленот, а потоа се врти, при што нејзините остри долни заби откинуваат парчиња месо во форма на парче колач. Активна е ноќе, а пленот го примамува со сјајните зелени биолуминисцентни светла сместени на стомакот. Исто така се храни со лигни и со ракови.
1 Поврзано
* Ајкула
Ајкула-негувател

Ајкулата-негувател (''Nebrius ferrugineus'') — долга жолто-кафеава ајкула.
Овој вид на ајкула живее при дно, па затоа е мета на подводните фотографи затоа што може да и се пријде блиску, иако знае да касне ако е вознемирена. Дење тивко се одмара во спилите и каналите на коралните грбени, а ноќе излегува да лови безрбетници. Парот долги сетилни мустаци од двете страни на устата и помагаат на оваа ајкула во барањето плен, што го дроби со широките заби.
1 Поврзано
* Ајкула
Димитриј Цариградски

Димитриј Цариградски, роден како ''Димитрос Пападопулос'' ( во - во ) — Цариградски патријарх во периодот од 16 јули 1972 до 2 октомври 1991 година. Пред да стане патријарх, тој бил Митрополит Имброски.
На 30 ноември 1979 година, тој го означил почетокот на богословскиот дијалог помеѓу Православната и Римокатоличката црква, на чие чело во тоа време се наоѓал Јован Павле II. Во текот на 1987 година престојувал во Ватикан, каде бил примен од страна на Јован Павле II. Во базиликата Свети Петар, патријарсите на т.н. исток и запад го рецитирале на грчки јазик, Никејскиот симбол на верата.
К-157 Вепар

К-157 „Вепр“ (Руски: ''Вепрь'', во превод ''вепар, дива свиња'') е подморница од проектот Ајкула Б (Шчука II) од класата на јадрено наоружаните подморници на Руската морнарица. Пуштена е на 10 декември 1994, комисионирана на 25 ноември 1995 и донесена на матичното пристаниште во Гаџиево.
Порт Џексон (ајкула)

Ајкулата Порт Џексон (''Heterodontus portusjacksoni'') припаѓа на групата од околу 9 тромави ајкули што живеат при дно, наречени големоглави или рогати ајкули. Има две грбни перки, секоја со кратка боцка, и големи, парни перки слични на весла. Не плива добро, а со перките се служи за ползење по морското дно. Ноќе бара морски ежови, ги сграпчува со своите шилести предни заби, а потоа ги дроби со широките задни заби. Женките полагаат необични, спирални јајчни кожурци што ги ставаат во шуплини.
К-152 Нерпа (подморница)

К-152 Нерпа (руски: „К-152 «Нерпа»“) — подморница тешка 8,140 тони, дел од проектот 971 Шчука-Б (НАТО: „Akula II“) и е подморница дизајнирана за јадрен напад. Изградбата на подморницата започнала во 1993 година, но била суспендирана поради недостаток на средства. К-152 Нерпа била лансирана во октомври 2008 година, а стапила во сервис на Руската морнарица кон крајот на 2009 година. Подморницата е исто така испорачана на Индиската морнарица во 2010 година.
Додека К-152 Непра била на испитување во Јапонското Море на 8 ноември 2008 година, се случила несреќа при што загинале 20 морнари, а 21 морнар бил повреден.
Сенека Помладиот

Луциј Анеј Сенека, познат како Сенека Помладиот (латински: ''Lucius Annaeus Seneca'', 4 п.н.е. - 65) — римски државник, поет, драматург и филозоф.
1 Животопис
Сенека се родил во Кородба, од татко М. Анеј Сенека (познат ретор) и од мајка Хелвија (благородна и надарена жена). Роден во богато семејство, почетното образование го стекнал во Рим. Како што напишал подоцна во книгата „За краткотрајноста на животот“: „Физичките родители не можеме да ги избираме, но можеме духовните“, така тој за свои духовни родитлеи ги избрал Сотион од Александрија (припадник на еклектичката школа на Квинт Секстиј), стоичарот Атал, секстиевецот Фабијан Папириј и киничарот Деметриј. За време на царувањето на Калигула, станал член на Сенатот, меѓутоа започнал љубовна врска со сестрата на Калигула, Јулија Лавила и поради тоа, во 41 год., поттикнат од Месалина, Калигула го испратил во прогонство на Корзика. Осум години подоцна, на молба на Агрипина (втората жена на Калигула), царот му дозволил на Сенека да се врати, го назначил за претор и го поставил за учител на својот син Нерон, а кога тој станал цар, во 57 год., Сенека, заедно со Афраниј Бур, станал конзул. Притоа, Сенека му бил советник на Нерон, па дури и управувал со Римското Царство, а тоа време се смета за златниот период на империјата. Според тоа, Сенека бил мислител и државник, а во делото „De otio (5, 8)“ пишува за себе: „Природата ме одредила и за едното и за другото, за практично дејствување, како и за слободно теориско размислување“ (''Natura utrumque facere me voluit, et agere et contemplationi vivere''). Сенека наследил голем имот, но самиот заработил огромно богатство (300 милиони сестерции) работејќи како лихвар. Иако во делото „De tranquilitate animi“ пишуав дека политичката активност е морална должност на секој граѓанин, во 62 год. веќе почнал да се повлекува од јавниот живот. Во 65 год., поради учеството во заверата против Нерон, организирана од Калпурниј Писон, Сенека бил осуден на смрт и бил принуден да си ги пресече вените.
2 Творештво
Сенека бил учен и сестрано надарен човек, голем мислител и еден од најплодните писатели во римската книжевност и еден од најголемите стилисти во историјата на светската книжевност. Тој пишувал поезија и проза, а од неговото богато творештво се сочувани следниве дела:* „Дијалози“ (во 12 книги) кои содржат разговори за среќниот живот, душевниот мир, гневот, краткотрајноста на животот, итн. Инаку, наспроти насловот, ова дело (освен еден исклучок) не е напишано во форма на дијалози.
* „Писма до Лукилиј“ (20 книги) - 124 писма со морална содржина во кои дава упатства за добар живот.
* „За добродетелството“ (7 книги)
* „За благоста“ (2 или 3 книги)
* Тој е автор и на девет трагедии.
3 Филозофски погледи
Во својата книга „За природата“ го разгледувал прашањето зошто нивото на океаните останува исто покрај непрекинатиот прилив на вода од реките и дождовите. Тој сметал дека мора да постои некој механизам со кој водата од морињата се враќа во воздухот и на копното и како објаснување ја понудил првата верзија на хидролошкиот циклус.
Зебреста ајкула

Зебреста ајкула (''Stegostoma fasciatum'') — вид на ајкула.
Зебрестата ајкула често ја среќаваат нуркачи околу коралните брегови. Поради нејзиното долго тело со испакнатини и густо источкана кожа, неможно е да се згреши при определувањето. Младенчињата имаат риги наместо точки и немаат испакнатини. Поголемиот дел од денот оваа ајкула го минува лежејќи на гребен, обично свртена кон струјата на водата. Ноќе се провлекува со своето вито тело низ шуплините и пукнатините на грбенот барајќи мекотели, ракови и мали риби.
1 Поврзано
* Ајкули
Аристотел Оназис

Аристотел Оназис (грчки: ''Αριστοτέλης Ωνάσης''; 15 јануари 1906 - 15 март 1975) бил грчки стопанственик, познат како еден од најбогатите луѓе на XX век. Тој бил познат бродосопственик. Во почетокот, неговиот бизнис се состоел од изградба на бродови за превоз на нафта.
Оназис е роден на година, но според некои податоци, тој е роден во 1900 година. Во текот на 1946 година се оженил за Атина Ливанос, од која имал две деца: Александрос и Кристина. Александрос починал во 1973 година, кога имал 24 години во авионска несреќа, а Христина во 1988 година во Буенос Аирес. Во 1968 година се оженил за Жаклина Бувие, вдовица на починатиот американски претседател Џон Кенеди. Сепак, нивниот брак не бил успешен долго време, а од друга страна пак, Аристотел имал љубовна афера со оперската пејачка Марија Калас.
Единствениот жив наследник на Аристотел е неговата внука Атина. Аристотел починал на година.
Smaky

Smaky е линија од претежно 8-битни лични сметачи со придружен оперативен систем проф. Жан-Даниел Нику и неговите колеги од Федералната политехничка школа во Лозана, Швајцарија започнувајќи од 1974 г. Овие сметачи се користеле во техничката школа и во швајцарските улилишта. Името е кратенка од зборовите „SMArt KeYboard“, бидејќи матичната плоча и другите делови се сместени во едно исто куќиште заедно со тастатурата.
Првите три модели, Smaky 1, Smaky 2 и Smaky 4, се засноваат на микрообработувачот Intel 8080 (Smaky 3 е недовршен прототип). Во 1978 Smaky почнал да го користи 8-битниот обработувач Zilog Z80. Во овој период Smaky произведувале и преносен сметач сличен на Osborne.
Во 1981 подлогата е сменета на 32-битниот обработувач Motorola 68000. За овој сметач е изработен и нов оперативен систем наречен „Psosз“, кој се користел во сите наредни модели.
Развојната дејност на Smaky завршила во 1995 г. Во 2000 г. е направен емулатор на Smaky за Microsoft Windows.
1 Модели
Тотнауберг

Тотнауберг (герм. ''Todtnauberg'') — село и рид во областа Шварцвалд, Германија кајшто филозофот Мартин Хајдегер имал планинска куќарка.
Романскиот поет Паул Целан напишал песна насловена како „Тотнауберг“ во која ја опишува неговата посета на Хајдегер во куќарката. Оваа куќарка се појавува и во филмот „Истер“
Во 2006 г. на БиБиСи Радио 4 е емитувана радиодрамата „Тотнауберг“ на драматургот Џон Бенвил во која дејството е средбата помеѓу Хајдегер и Целан и љубовната врска на Хајдегер со Хана Арент.
Гренландска ајкула

Гренландска ајкула или големоглава ајкула-спијач — ајкула од семејството на ајкули-спијачи (''Somniosidae'') со тешко валчесто тело, кое обично е кафеаво или сино. Има кратка, тркалезна муцка и две еднакво големи грбни перки. Освен што се храни со разновиден жив плен како риби, морски птици и фоки, оваа ајкула е и мршојадец и често јаде пцовисани китови и удавени копнени животни како собови. Додека таа лови фоки, може да се фати на јадица низ дупките во ледот. Но нејзиното месо е отровно, па мора да се провари пред да се јаде. Овој вид на ајкула е еден од најотровните во светот.. Оваа ајкула е во блиско сродтсво со тихоокеанската ајкула-спијач.
1 Долговечност
Гренландската ајкула се смета за најдолговечното од сите ’рбетно животно на светот По направеното испитување на 28 единки со радиојаглеродно датирање, научниците утврдиле дека најстарата единка е на возраст од 392 ± 120 години (најмалку 272, а највеќе 512 години). Посочено е дека животното достигнува зрелост на возраст од 150 години.
Сончоглед

Сончогледот (науч. ''Helianthus annuus'') е едногодишно растение од то на штитоцветните кое потекнува од Америка. Името му потекнува од големите цветови, чиј облик е слична на сонце, но и поради навиката да се врти кон сонцето во склад со неговото движење по небото.
1 Потекло
Сончогледот потекнува од југозападниот дел на Америка, Перу и Мексико. Постојат податоци дека сончогледот се одгледувал пред 3.000 година од страна на северноамериканските индијанаци, кои ги мелеле семките во брашно и ги додавале во лебот со што правеле и масло од сончоглед.
Маите го почитувале сончогледот како симбол на светлината и плодноста. Исто така правеле чај од лутица и ги јаделе семките.
Во почеткот на 16.век мисионсри го пренеле од Америка во Европа и веќе во 17. век неговото одгледување се проширило по цела Европа.
2 Одгледување и распространетост
Сончогледот спаѓа во индустриските култури во земјоделството, поточно во ''маслодајни'' култури, поради тоа што неговата употреба во најголем дел е преку индустриската обработка на семките од кои се произведува сончогледово масло кое е едно од најраспространетите рафинирани масла за јадење. Сончогледот најмногу се одгледува во Русија, Франција, Германија каде започнал да се одгледува во текот на Втората светска војна, ширум Јужна Европа, САД. Сончоглед се одгледува и во Македонија и тоа највеќе е застапен во Пелагонија, Повардарието, Струмичко, Штипско, како и во Скопско и Полог.
3 Сончогледот како тема во уметноста и во популарната култура
* „Сончоглед“ — песна на Андре Бретон.* „Сончогледи“ (српски: ''Suncokreti'') - песна на српскиот поет Јован Дучиќ.* „И сончогледите спијат“ — песна на македонскиот писател Видое Подгорец.* „Сончогледи“ - поетски циклус на македонскиот поет Анте Поповски.* „Сончогледи“ — песна на македонскиот писател Бошко Смаќоски.* „Еден ден ќе ти купам вреќа сончоглед“ — краток расказ на македонската писателка Оливера Ќорвезироска од 2021 година.
4 Галерија
5 Поврзано
* Сончогледово масло
* Шарлаган
Тим Макорд

Тимоти Макорд (анг.''Timothy McCord'' роден во Сакраменто, Калифорнија) е прогласен за басист на американскиот рок-бенд Evanescence (транскр: ''Еванесенс'') уште од август 2006 година. Тој го заменил басистот Вил Бојд кој го напуштил бендот во средината на 2006. Претходно, Тим Макорд е најпознат како гитарист на бендот The Revolution Smile од 2000 до 2004 година.
0.1 Бенд Проекти
*Rings of Saturn - ? (?-?)
*Double Think - гитара (?-?)
*The Revolution Smile - гитара (2000-2004)
*Quitter - бас, клавијатура (2000-2004)
*The Snobs - гитара (2006-сега)
*Evanescence - бас (2006-сега)
Пајаци-стругари

Пајаците-стругари (науч. ''Xysticus'') се род на раковидни пајаци. Имаат темнокафеава или црвено-кафеава боја и честопати се среќаваат во треви и на дрвјата. Иако се слични на цветните пајаци, овие имаат пократки и поробусни нозе и се прошарани на стомакот. Се движат бавно и ловат сместени на прометни места зграпчувајќи други членконоги инсекти што ќе поминат покрај нив.
Големоуста ајкула

Големоуста ајкула (''Megachasma pelagios'') — вид на ајкула.
Оваа голема ајкула е откриена неодамна, во 1976 дониа, кога една се заплеткала во наборите на бродско сидро. Како кит-ајкулата и големоустата ајкула се храни со процедување, земајќи во устата големи долги шкампи што веројатно ги набива со големиот јазик. Ноќе ги следи ракчињата кон површината, а се претпоставува дека ги привлекува со биолуминисцентното ткиво на својата уста.
1 Поврзано
* Ајкула
Атинагора Цариградски

Атинагора Цариградски, ( во - во ) — цариградски патријах во периодот од 1 ноември 1948 до 7 јули 1972 година.
Своето образование го стекнал во родниот град, а во 1903 година заминал да учи теологија во Халки. По неговото дипломирање во 1910 година, тој бил поставен за ѓакон. Во 1919 година станал ѓакон во Атина, а во 1922 митрополит на Крф. Во 1930 станал архиепископ на северна и Јужна Америка. Во 1948 година станал цариградски патријарси.
Во времето кога станал патријарх, политиката на Вселенската патријаршија се водела главно кон грчкиот народ, а помалку се водело сметка за останатите православни цркви. Така, во негово време дошло до зближување на односите со Римокатоличката црква, а папа Јован XXIII ги повикал на сите православни цркви да учествуваат на вселенскиот собор, познат како Втор ватикански собор. Сепак, тој не учествувал на ватиканскиот собор, туку свикал собор во Родос. Соборот од Родос бил доста значаен и успеѓен, бидејќи дошло до соединување на православните цркви кои опстојуваат под различни политички системи. По овој собор дошло и до тесна соработка помеѓу црквата и источните цркви.
Кит-ајкула

Кит-ајкула (''Rhincodon typus'') — вид на ајкула.
Китот-ајкула е најголемата риба во светот. Широка 1,5 м, нејзината уста е доволно голема внатре да собере човек. Но таа е безопасен процедувач: се храни само со планктон и со мали риби. За да добие големо количество храна што и е потребно, ја вцицува водата в уста, а потоа ја црпи преку жабрите каде што честичките храна се задржуваат на коскените изостатоци наречени жабрени шипки, а потоа ги проголтува. Оваа ајкула има најдебела кожа од сите животни, дебела и до 10 см. По должината на нејзиното тело се протегаат испакнати гребени, а има голема, српеста опашка. Дезенот со бели дамки на нејзиниот грб е уникатен кај секоја риба, што на научниците им овозможува да ги препознаат единките со анализа на фотографиите. Иако малку се знае за нивните океански патувања, со сателитско следење е откриено дека некои кит-ајкули мигрираат преку целиот океан. Јајцата на оваа ајкула се развиваат заради месото и перките (се користат за супа), иако во некои земји се заштитени со закон.
1 Поврзано
* Риби
* Ајкули
Стојан Цицов

Стоян Цицов (|Στέφος Τσίτσου, ''Стефос Цицу''), познат како ''капетан Цицос'' (καπετάν Τσίτσος) — македонски револуционер, деец на Македонската револуционерна организација, по засилувањето на грчката вооружена пропаганда застанал на страната на грчката кауза предводејќи андартска чета и учествувајќи во Борбата за Македонија.
1 Животопис
Стојан Цициов е роден во мариовското село Бешиште, тогаш во Османлиското Царство. По засилувањето на македонското револуционерно движење се приклучил во Македонската револуционерна организација и станал војвода на чета со која го обиколувал Мариово сè до 1906 година.
Цицов со својот помошник Брајан Трајков (Μπραγιάννης Τράικος) од Живово и целата чета по засилувањето на грчката вооружена пропаганда преминал на страната на грчката кауза.
Цицов како андартски капетан го обиколувал Прилепско и успеал под своја контрола, откако ги ликвидирал дејците на Македонската револуционерна организација , да ги контролира селата Врпско, Живово, Витолиште, Полчиште, Бешиште и Манастир.
Во 1907 година Цицов и Трајков побарале средба со четата на Иван Смичков, но на договорената средба не присуствувале. Марко Христов до Витолишта и Трајко Зојката ги ликвидирале андартите на Цицов, Васил и Мерко, а Стале Чашулков го ослободиле.
Во Полчиште и Бешиште, мариовската чета на Македонската револуционерна организација ги ликвидирала братот на Трајков и Петар Севдиков. Како одговор на овие ликвидации, андартите ги нападнале селаните од Витолиште, но биле сочекани во заседа во која биле убиени неколку андарти .
Во реонот на Цицов како помош дошол андартскиот капетан Константинос Кутас (капетан Гуда) со својата чета, но бил елиминиран од мариовската чета меѓу Живово и Врпско, во борбата учествувале и андартите на Цициов, а подоцна андартската чета бил разбиена од Васил Балевски во Полчиште.
Во 1912 година Цицов и Трајанов раководеле две андартски чети во Мариово .